Steins;Gate

**„შტაინის კარიბჭე“** () — ვიზუალური რომანის ჟანრის ვიდეო თამაში, შემუშავებული და გამოცემული კომპანიების, 5pb.-სა და Nitroplus-ის მიერ. ეს არის „Chaos;Head“-ის შემდეგ რიგით მეორე თამაში „Science Adventure“-ის სერიიდან. სიუჟეტი მიმდინარეობს სტუდენტთა ჯგუფის გარშემო, რომლებმაც შეიმუშავეს ტექნოლოგია, რისი საშუალებითაც ძალუძთ წარსულის შეცვლა. თამაშის გეიმპლეი მოიცავს არახაზოვან სიუჟეტს. ნაკლები დრო ეთმობა მოთამაშესთან უერთიერთკავშირს, ვინაიდან, მოთამაშე დროის უმეტეს ნაწილს უთმობს ეკრანზე გამოსახული ტექსტის კითხვას, რომელიც ძირითადად შედგება სხვადასხვა პერსონაჟების დიალოგებისა და მთავარი გმირის ფიქრებისგან. 

„Steins;Gate“ Xbox 360-ზე გამოვიდა 2009წლის 15 ოქტომბერს. ცოტა მოგვიანებით თამაში პორტირებული იქნა Windows-ზე 2010 წლის 26 აგვისტოს, PlayStation Portable-ზე 2011 წლის 23 ივნისს, iOS-ზე 2011 წლის 25 აგვისტოს, PlayStation 3-ზე 2012 წლის 24 მაისს, PlayStation Vita-ზე 2013 წლის 14 მარტს, ხოლო Android-ზე იმავე წლის 27 ივნისს. კომპანია JAST USA-მა PC ვერსია ჩრდილოეთ ამერიკაში გამოსცა 2014 წლის 31 მარტს, როგორც ფიზიკური, ისე ციფრული სახით, მაშინ როდესაც PQube-მა PS3 და Vita-ს ვერსია ჩრდილოეთ ამერიკასა და ევროპაში გამოუშვა 2015 წლის მეორე ნახევარში. დამატებით iOS-ის ვერსია ინგლისურად გამოვიდა 2016 წლის 9 სექტემბერს.

თამაში ადაპტირებული იქნა ამავე სახელწოდების მანგაში იომი სარატის მიერ, რომელიც გამოდიოდა 2009-2013 წლებში, მოგვიანებით კი — ჩრდილოეთ ამერიკაში 2015-2016 წლებში. რიგით მეორე მანგა სერიალი, რომელიც ილუსტრირებული იქნა კენძი მიძუტას მიერ, იბეჭდებოდა ჟურნალ „Monthly Comic Blade“-ში 2009 წლის 28 დეკემბრიდან. 2011 წელს კომპანია White Fox-ის მიერ თამაში ადაპტირებული იქნა ანიმეში, რომელიც გადაიცემოდა იაპონიაში 2011 წლის 6 აპრილიდან 2011 წლის 14 სექტემბრამდე, ხოლო მოაგვიანებით ლიცენზირებული იქნა Funimation-ის მიერ ჩრდილოეთ ამერიკაში. 2013 წლის 20 აპრილს იაპონიაში შედგა ანიმაციური ფილმის პრემიერა. 2011 წლის 16 ივნისს გამოსცეს ფანდისკი სახელწოდებით „Steins;Gate: Hiyoku Renri no Darling“. არაკანონიკური 8 ბიტიანი გაგრძელება სახელად „Steins;Gate: Hen'i Kuukan no Octet“ ან „Steins;Gate 8bit“ გამოვიდა 2011 წლის 28 ოქტომბერს. აგრეთვე მომდევნო თამაშია „Steins;Gate: Senkei Kōsoku no Phenogram“, გამოსული 2013 წლის 25 აპრილს. 2015 წლის 10 დეკემბერს გამოშვებული იქნა თამაშის პირდაპირი გაგრძელბა „Steins;Gate 0“ PS3, PlayStation 4-სა და Vita-სთვის. 2018 წელს დაგეგმილია PlayStation 4-ის ორიგინალი თამაშის რიმეიკის „Steins;Gate Elite“-ის გამოცემა PlayStation 4, PlayStation Vita, Nintendo Switch და Steam-ზე.

თამაში დადებითად შეაფასეს ვიდეო თამაშების კრიტიკოსებმა. პროექტს გადაეცა რამდენიემე ჯილდო, მათ შორის ჟურნალ Famitsu-ს ორი ჯილდო, აგრეთვე ნომინირებული იქნა Golden Joystick Award-ის ცერემონიალზე. საერთო განხილვების საიტზე Metacritic თამაშის PC ვერსია ფლობს 87/100, PSVita — 83/100 და PS3 — 83/100.

## იხილეთ აგრეთვე
* „Steins;Gate (ტელესერიალი)“

## რესურსები ინტერნეტში
* 
* 5pb-ის Windows-ის ვერსიის საიტი 
* JAST USA-ის Windows-ის ვერსიის საიტი
* PQube-ის PlayStation 3-სა და PlayStation Vita-ს ვერსიების საიტი — Wayback Machine

## სქოლიო
კატეგორია:2009 წლის ვიდეო თამაშები
კატეგორია:2010 წლის მანგა
კატეგორია:2011 წლის მანგა
კატეგორია:2012 წლის მანგა
კატეგორია:ალტერნატიული ისტორიის მქონე ვიდეო თამაშები
კატეგორია:Android-ის თამაშები
კატეგორია:Enterbrain-ის მანგა
კატეგორია:IOS-ის თამაშები
კატეგორია:Kadokawa Shoten-ის მანგა
კატეგორია:Mag Garden-ის მანგა
კატეგორია:Media Factory-ის მანგა
კატეგორია:Nitroplus
კატეგორია:PlayStation 3-ის თამაშები
კატეგორია:PlayStation 4-ის თამაშები
კატეგორია:PlayStation Portable-ის თამაშები
კატეგორია:PlayStation Vita-ს თამაშები
კატეგორია:Science Adventure
კატეგორია:სამეცნიერო ფანტასტიკური ანიმე და მანგა
კატეგორია:სამეცნიერო ფანტასტიკური ვიდეო თამაშები
კატეგორია:ანიმე და მანგა მამაკაცებისთვის
კატეგორია:ანიმე და მანგა ახალგაზრდებისთვის
კატეგორია:Shueisha-ს მანგა
კატეგორია:Spike Chunsoft-ის ვიდეო თამაშები
კატეგორია:თვითმკვლელობა მხატვრულ ლიტერატურაში
კატეგორია:ვიდეო თამაშები დროში მოგზაურობის შესახებ
კატეგორია:ვიდეო თამაშები შემუშავებული იაპონიაში
კატეგორია:ვიზუალური რომანები
კატეგორია:Windows-ის თამაშები
კატეგორია:Xbox 360-ის თამაშები
კატეგორია:ვიდეო თამაშები ალტერნატიული დასასრულით